Hvilke rettigheter har jeg hvis jeg skal i smittekarantene eller ventekarantene?
Du skal i smittekarantene hvis du har vært tilstrekkelig nærme en smittet de siste 48 timene før vedkommende fikk symptomer. Du skal i ventekarantene hvis du er i samme husstand som en i smittekarantene. Mer informasjon om smittekarantene og ventekarantene finner du her:


	Smittekarantene
	Ventekarantene


 

Du kan ha rett til sykemelding selv om du er frisk under karantenen. Dette avhenger av om arbeid kan gjøres hjemmefra eller ikke. Hvis det er mulig å utføre arbeidet hjemme under karantenen, bør arbeidsgiver og arbeidstaker søke en praktisk løsning for begge parter slik at sykemelding unngås. Hvis det ikke er mulig å utføre arbeidet hjemme, så har du trolig rett til sykemelding.

Hvis barnet ditt er i karantene, men ikke du, kan du bruke omsorgsdager. For mer informasjon om antall dager per år, viser vi til eget spørsmål/svar.